Оханан-беттан 13-чу дийнахь, 1794-чу шарахь Шлисселбурган гIопехь кхелхира нохчийн къоман къонах, Кавказан дуьххьара имам хилла шейх Мансур. БухIан юьртахь вина а, кхиина а вара шейх Мансур. Вича, Ушурма цIе тиллинера цунна, амма цо оьрсийн эскаршна тIехь баьхначу толамаша хийцира цуьнан цIе. Цуьнан тиллина керла цIе Мансур (толамхо) яра. Цу цIарца тахана а вевза дуьненна вайн къоман а, кхечу кавказан къаьмнийн а маршо къийсина имам.